Die minister van gesondheid, Zweli Mkhize, het in sy daaglikse bywerking van die land se Covid-syfers gesê ŉ enkele sterfgeval is in die Wes-Kaap aangemeld. Die getal Covid-19-verwante sterftes is nou 87. Die Wes-Kaap is steeds die provinsie met die grootste geval mense wat die virussiekte opgedoen het.
Volgens die minister is Kuba bekend vir sy deeglike voorbereiding op rampe en sy ontplooiing van mediese werkers waar hulle ook benodig word.
“In Suid-Afrika het ons ŉ bykomende stap gedoen wat in ooreenstemming met ons afsonderingsregulasies is. Die span gaan in voorlopige kwarantyn hier geplaas word terwyl hulle vir hul toetsuitslae wag. Ons gaan dié tyd gebruik om hulle touwys te maak in die Suid-Afrikaanse situasie en die verskillende provinsies waarheen hulle gestuur gaan word.”
Mkhize het die Kubaanse ambassadeur in Suid-Afrika vir die hulp bedank. “Ons gesondheidsinstellings gaan sonder twyfel baat by dié vrygewige en onbaatsugtige gebaar van ons Kubaanse broers.”